સ્માર્ટ સિટી રાજકોટ પર જળ સંકટ તોળાઈ રહ્યું છે. નર્મદા ડેમનું તળિયું દેખાઈ જતાં હવે નર્મદા નીર આધારિત પાણી વિતરણ વ્યવસ્થા ધરાવતા રાજકોટને ઉનાળો આજી, ન્યારી, ભાદર ભરોસે પાર કરવો પડે તેવી સ્થિતિનું નિમર્ણિ થયું છે. આજી-1 ડેમ સૌની યોજના હેઠળ સમાવિષ્ટ છે પરંતુ જો હાલ ફેબ્રુઆરી-માર્ચમાં આજી ડેમ સૌની યોજના હેઠળ નર્મદા નીરથી ફરી ભરવામાં નહીં આવે તો તા.31 માર્ચ સુધીમાં આજી ડેમ ખાલી થઈ જશે. તા.31 માર્ચ પછી એક પણ દિવસ નર્મદા નીર નહીં મળે કે ઓછુ મળશે તો રાજકોટમાં પાણીકાપ નિશ્ર્ચિત છે.